Die skoenboks toep – Pajamas met sokkies
pajamasmetsokkies	Ongekategoriseerd	 20 Maart 2019 3 Minutes
As daar maar net 'n App (of in goeie nuwe Afrikaans: 'n toep of program) was, vir onthou herinneringe. Iets waarop jy kan klik en siedaar, jy is weer binne in een of ander spesiale gebeurtenis, waar jy alles net weer kan voel en beleef.
Dis nou die rede vir hierdie versugting na 'n spesiale ultra virtuale toep.
Miskien is dit nie vir almal so nie, maar met 'n tiener onder jou dak, raak skoenboks items bietjie skaarser. Dus, wanneer 'n spesiale herinnering opduik, gryp jy dit aan, want wel… soos baie weet, word tiener herinneringe nogal gekoppel aan oogrolle, toe deure, digitale oorpluisies en hul vriende se geseldskap. Ma is blykbaar net die beste en naaste noodsaaklikheid as die genoemde tiener dalk 'n virus opdoen en jou aandag en medisyne benodig, of om hul rond te karwei, wanneer hul honger is, of selfs wanneer 'n werkstuk by die skool afgelaai moet word (ons ma's is mos maar suckers – somtyds, dalk meestal).
In elk geval, so gebeur dit dat ek en my man Kaap toe moet gaan vir 5 dae. Sussa moes as gevolg van skool by 'n vriendin van my agter bly.
Ek pak pilletjies en pleisters vir enige bekende en moontlike gebeurlikheid. My man sê kopskuddend dat selfs 'n apteker beïndruk sal wees met my voorraad mediese hulpmiddels.
Bloedjie raak gelukkig beter en daarna raak die whatapps vanaf haar kant af yler. Dis sekerlik goeie nuus. So neem ek aan…
Mammas, ons moet elke oomblik geniet saam met ons kinders, ingesluit die oogrolle en koue skouers. Die wat weet, sê dat mens eendag gaan verlang na die eenvoud van daardie oogrolle. Dis moeiliker wanneer ons kinders volwassenes is en jy handeloos moet toekyk hoe hul self met hul grootmens dinge moet worstel.
Gepubliseer 20 Maart 2019
Previous Post Breinrek-opwindend
Next Post 'n Pretrit prutpot
4 thoughts on "Die skoenboks toep"
20 Maart 2019 om 5:53 nm
Jy het dit reeds! In die vorm van 'n tog te lekker blog. 😁
20 Maart 2019 om 7:54 nm
Cape Town Jo sê:
21 Maart 2019 om 11:39 vm
Baie goed! Ek het ook 'n trip doen memory lane ervaar toe ek dit gelees het. Ek vra nog gereeld my ma om verskoning vir al die sielsondes wat ek veroorsaak het as tiener. "Hire a teenager whilst they still know EVERYTHING!"
21 Maart 2019 om 1:47 nm
Toortsie is reg, ek wens ek het 'n blog gehad toe my kinders klein was. Sommige herinneringe vervaag soms en dan skielik op 'n dag, onthou jy weer daarvan. Sou dit nie lekker gewees het as ek my herinnering kon gaan vergelyk het met my blog nie? Dis lekker om te weet jou kinders het jou nog nodig, selfs wanneer hulle grootmense is (myne is almal dertigers).